बदरवास में नगर पंचायत पर कांग्रेस का कब्जा है इसके बावजूद बदरवास की 12 पोलिंगों में से कांग्रेस मात्र 4 पोलिंग पर बढ़त में रही और उसे बदरवास में 700 मतों से आश्चर्यजनक रूप से पराजय का सामना करना पड़ा। बदरवास में भाजपा उम्मीदवार देवेंद्र जैन को जहां 3321 मत मिले वहीं कांग्रेस प्रत्याशी महेंद्र यादव 2623 मतों पर सीमित हो गए। बदरवास पोलिंग में बदरवास मंडल की 106 पोलिंग में से कांग्रेस 60 यादव बाहुल्य पोलिंग होने के बावजूद मात्र 1556 मतों से ही आगे रही। बदरवास मंडल में कांग्रेस उम्मीदवार महेंद्र यादव को 26 हजार 747 मत मिले जबकि भाजपा उम्मीदवार देवेंद्र जैन को 25 हजार 191 मत प्राप्त हुए।